’n Skokkende kolfvertoning deur Suid-Afrika se vrouekrieketspan het die Proteas se kans om vir die uitspeelronde van die T20-Wêreldbeker-toernooi te kwalifiseer bemoeilik.
Die rand makeer die pas teenoor die dollar nadat die Amerikaanse geldeenheid Woensdag deur die euro en pond onder druk geplaas is.
Ek het twee kinders (drie en tien jaar oud) en wil vir hulle geld belê. Waar moet ek dit belê? Ek het min geld tot my beskikking. Kan ek die geld dalk laat ophoop in ’n rentedraende bankrekening totdat dit genoeg is om te belê?
Voordat ’n mens by die “waarin” uitkom, moet jy eers seker maak van ’n paar ander aspekte. Dit is hier waar ’n eenvoudige denkproses vir beleggingsbesluite baie waarde sal voeg.
Geen persoon moet eers dink aan spaar of belê as hulle nie ’n spaardoelwit gestel het nie. Dit is soos om in jou motor te klim en net te ry sonder om te weet waarnatoe jy op pad is.
As jy byvoorbeeld weet dit is vir jou kind se studies, gaan jy seer sekerlik nie later onnodig daarvan onttrek nie.
Noudat jy weet waarvoor jy spaar, kan jy ’n tydperk daaraan koppel. So, jou doelwit sal vir jou aandui hoe lank jy gaan belê. Kort termyn is letterlik ’n paar maande tot so drie jaar, mediumtermyn is vier tot tien jaar, en lang termyn is tien jaar of langer.
Met die tydperk van jou beleggingstermyn kan jy rofweg bepaal hoeveel risiko jy wil neem met die spaar.
As ’n goue reël moet ’n mens nie in aandele belê (asook effektetrustfondse met hoë aandeleblootstelling) as jy byvoorbeeld die geld oor 12 maande gaan benodig vir jou doelwit nie.
Die rede is dat die markte ’n insinking kan beleef juis wanneer jy die geld benodig; jy sal dus baie minder van die belegging ontvang as jy dit afkoop.
Tweedens, die risiko wat jy benodig om by jou doelwit uit te kom. Dit gee ’n aanduiding van hoe aggressief belê moet word om by jou doelwit uit te kom. Onthou: Hoe aggressiewer jy belê, hoe groter die kans op ’n hoër opbrengs, maar die teenoorgestelde geld ook, naamlik die groter moontlike verlies. Laastens gaan dit oor jou risikokapasiteit, jou vermoë om finansieel te oorleef indien jou belegging onderpresteer.
Verder is dit onseker hoekom die leser vir sy kinders wil belê, veral as hy min geld tot sy beskikking het. Soos hulle op die vliegtuie sê, sit die suurstofmasker eers oor jou mond as iets verkeerd gaan voordat jy enige kinders of iemand anders help.
Dieselfde geld in ’n mate vir spaar. Jy sal nie vir jou kinders eendag kan help as jy nie sélf genoeg gespaar het nie.
Gegewe dat ons nie die leser se spesifieke doelwit het nie, sal ek voorstel dat hy begin deur behoorlik vir sy eie aftrede voorsiening te maak, indien hy nie reeds het nie. Dit sal gedoen word deur iets soos ’n uittree-annuïteit (UA). Bydraes tot ’n UA hou belastingvoordele in deurdat die premies teruggeëis kan word van belasting. Jy mag altesame 27,5% van jou belasbare inkomste in jou pensioenfonds en UA’s belê.
Omdat jy nie geld uit ’n UA mag onttrek voordat jy 55 jaar oud is nie, is dit nie geskik vir enige ander doelwit as aftrede nie.
Enige geld wat jy van die Suid-Afrikaanse Inkomstediens terugkry, of ander geld wat jy wil spaar, kan jy in ’n belastingvrye beleggingsproduk vir jou of jou kinders belê.
Sou die doelwit meer korttermyn wees, soos drie jaar of korter, kan geldmarkbeleggings oorweeg word en/of ’n geldmark-effektetrustfonds. Daar is ook ’n minimum belegging ter sprake (gewoonlik laer vir die effektetrustfonds).
Geldmarkbeleggings moenie as langtermyn gesien word nie, behalwe dalk vir jou noodfonds, aangesien die groei beperk is en inflasie dalk nie kan klop op langtermyn nie.
Wil die leser net ’n nalatenskap laat vir sy kinders, kan lewensdekking op sy lewe dalk die beste opsie wees, ons weet nie. Onthou egter dat dié produk nie vir spaar bedoel is nie. Die nalatenskap aan sy kinders sal eers uitbetaal met sy afsterwe en niemand weet natuurlik wanneer dít is nie.
Gebruik dus ’n proses wanneer jy wil belê om seker te maak jy kom uit by die “waarin”. As jy weet waarin, dan moet jy net seker maak jy belê deur ’n betroubare maatskappy met ’n goeie beleggingsgeskiedenis.
Die toernooi begin 6 Oktober vanjaar en verskeie spanne sal vir ’n week lank dit uitspook om die beker huis toe te bring.
Hy vertel dat hy moes kies tussen om ’n speler of skeidsregter te wees, maar dat hy uiteindelik gekies het om te speel in die toernooi omdat sy liefde vir die sport te groot is.
“Ek en baie ander lede van die span is al besig om geld vir die vliegkaartjies en verblyf in Durban te spaar,” het Booysen gesê. Die span, onder leiding van afrigter Alzeen Vlotman, wat ook die Overberg-vrouenetbalspan afrig, is opgewonde oor wat die toernooi vir hulle sal inhou later vanjaar.